**Julma Henri**, alias **JULMA H** on suomalainen rap-artisti. Soolojulkaisujen lisäksi hänet tunnetaan yhtyeistä aaa, *Euro Crack* ja Julma-Henri & Syrjäytyneet. Hänet tunnetaan kommandopipon käytöstä. Julma Henri on kotoisin Oulusta*lähde?*, mutta muuttanut Helsinkiin vuonna 2005.

Ura
---

### 2005–2008 Al-Qaida Finland ja SRJTNT vol. 1

Julma-Henri & Syrjäytyneet yhtyeen debyyttialbumi *Al-Qaida Finlandin* nauhoitukset aloitettiin 2005 Oulussa. 2005–2006 Julma-Henri veti Steen1:n kanssa *Julma-Henri & Ystävät* -nimistä radio-ohjelmaa Free Your Mindissa ja kiersi Suomea keikoilla Asan ja Steen1:n kanssa. Vuonna 2006 Henri vieraili Steen1:n *Nottinghamin paskasheriffi* -mixtapen *Teille kaikille* -kappaleella. Vuoden 2007 alussa Julma-Henri vieraili Asan *Foetida-Pro Promo* -mixtapen *Pohjalla*-kappaleella. 

Toukokuussa 2007 Panama Rayon ja Laineen Kasperin tuottama *Al-Qaida Finland* julkaistiin Ähky Recordsin kautta. Levynjulkaisutapahtuma pidettiin Alppipuistossa Helsingissä. Albumin *240306 (RikRek)* -kappaleesta julkaistiin myös musiikkivideo, jonka ohjasi Jay Siika. Kappaleella vieraili Asa. Tammi-helmikuussa 2008 järjestettiin "Support Al-Qaida Finland" -kiertue, joka kiersi koko Suomen. Kiertueella soittaneen taustaorkesterin kokosi UNiVErSTaS, joka soitti rumpuja kokoonpanossa livenä ja teki sovitukset kappaleista orkesterille. 

Joulukuussa 2008 julkaistiin Julma-Henri & Syrjäytyneiden *SRJTNT vol. 1* -mixtape. Mixtape *SRJTNT vol. 1* oli koottu aiemmin internetissä julkaistuista ja edelliseltä albumilta ylijääneistä kappaleista.

*Al-Qaida Finland* albumin nimi on muun muassa Spotifyssä sensuroitu ja esiintyy kyseisessä musiikkipalvelussa nykyään nimellä *Album name censored.*

### 2009–2010 Outo nauha ja Psykoterapia

Kesällä 2009 julkaistiin *Meitsi on matafaka* -kappale, johon musiikkivideon ohjasi Timo Turunen. Kappaleen soitti, sävelsi ja miksasi UNiVErSTaS vuonna 2005. Kappaletta seurasi lokakuussa 2009 julkaistu kuunnelma *Outo nauha*, joka oli Henrin ja Laineen Kasperin split-albumi. *Outo nauha* -kuunnelman julkaisi Ähky Records ja jakeli Supersounds. 

Julma-Henri & Syrjäytyneet julkaisi *Psykoterapia*-nimisen albumin 31. maaliskuuta 2010. Albumin soitti, sävelsi ja miksasi UNiVErSTaS. Albumilta julkaistiin musiikkivideo kappaleesta "Kipu". 

Julma-Henrin ja tuottajien Panama Rayo ja UNiVErSTaS yhteistyö loppui erimielisyyksien takia loppuvuodesta 2010.

### 2010–2011 Kutsu EP / "HENRI" ja Radio Jihad... SRJTNT vol. 2

Julma Henri julkaisi Ceebrolisticsista tutun tuottaja RPK:n kanssa *Kutsu EP:n* 9. joulukuuta 2010. Albumin kappaleesta "Kutsu" julkaistiin musiikkivideo. Ilmestyessään *Kutsu EP* oli esimakua Julma Henrin ja RPK:n seuraavalta julkaisulta "HENRI". Se julkaistiin 16. helmikuuta 2011. Albumin kappaleesta "Pala" julkaistiin musiikkivideo helmikuussa 2011. 

Syyskuussa 2011 Julma Henri ilmoitti julkaisevansa uuden albumin *Radio Jihad... SRJTNT vol. 2* 14. joulukuuta 2011. Levy oli jatkumoa *SRJTNT vol. 1* -mixtapelle ja liikkui samoissa aihepiireissä kuten yhteiskunnan epäkohdat ja henkinen kasvu. Levyn tuotti DJ Polarsoul, ja sillä vierailivat muun muassa Asa, Jontti, Juju, Konna, RPK, Super Janne, C-star, Akli ja Joska. Albumilta julkaistiin musiikkivideot kappaleista "Punainen", "Radio Jihad" ja "Kauppaan kauppaan".

### 2012–2013 Euro Crack EP ja Eurocrack huume

7. kesäkuuta 2012 *Euro Crack EP* julkaistiin ilmaiseksi ladattavaksi sivuilla www.EuroCrack.com. Kappaleesta "E.U.R.O.C.R.A.C.K." julkaistiin musiikkivideo. Euro Crackin julkaisukeikka järjestettiin 4.8. Tavastialla Helsingissä. Samalla julkaistiin uusi musiikkivideo kappaleesta "Pommi". Elokuussa 2012 julkaistiin tieto tulevasta "Euro Crack -tour" -Suomen-kiertueesta levy-yhtiö Mörssin sivuilla.

Myöhemmin *Euro Crack* muodostui kaksikon nimeksi. Helmikuussa 2013 Bassoradion Alas-ohjelmassa ensisoitettiin Euro Crack -yhtyeen kappale "Spaced Out". Samalla kappaleesta julkaistiin myös musiikkivideo. Maaliskuun lopussa 2013 julkaistiin levyltä toinen kappale ja musiikkivideo "Douppii douppaa". Kesäkuussa julkaistiin kolmas musiikkivideo kappaleesta K R Ä K K Ä K R Ä N K K Ä. Eurocrack Huume -albumi ilmestyi 28.6.2013 ja nousi heti ilmestymisviikollaan Rumban albumilistalle sijalle 1. Albumi pysyi kahdeksan viikkoa Suomen virallisella listalla. Albumin julkaisi Julma-Henrin oma levy-yhtiö Mörssi yhteistyössä Fullsteam Recordsin kanssa.

### 2015–2016: JULMA H: Valkoinen ja Musta albumi

Tammikuussa 2015 julkaistiin YleX -radiokanavan sivuilla ensimmäinen single ja video kappaleesta "$uomineito" 11. syyskuuta 2015 ilmestyneeltä JULMA H -albumilta. Albumilta julkaistiin musiikkivideot kappaleista "$uomineito", "Kuukauden Vege", "Lähiö Lähiö", "EVÄ" ja "Kuvittele". Albumin tuotannosta vastasivat mm. RPK, DJPP ja Kube. Albumin julkaisi JULMA H:n oma levy-yhtiö Mörssi yhteistyössä Fullsteam Recordsin ja Sony musicin kanssa.

Huhtikuussa 2015 julkaistiin Bassoradiossa kappale "Fuck Monopoly". Kappale esitettiin live-taltiontina maaliskuussa 2016 julkaistussa "Onnenonkija" -elokuvassa (Helsinki Filmi 2016).

Joulukuussa 2016 julkaistiin (Musta albumi) yhteistyössä Mörssin ja Playground musicin kanssa. Albumilta julkaistiin musiikkivideot kappaleista "Se on menoo" ja "Muista syöttää sudet". Musta albumi arvosteltiin vuoden 2016 kovimmaksi kotimaiseksi raplevyksi. 

Joulukuussa*milloin?* Julma H julkaisi kappaleen "Väärät profeetat", jonka tausta oli lainattu Profeetat yhtyeen "Sinuhe"-kappaleesta.

### 2017–2018 Kuollu Kulma ja Punasii Päin

Syksyllä 2017 järjestettiin koko Suomen kiertänyt AQF10V-kiertue. Samaan aikaan julkaistiin Al-Qaida Finland albumista vinyylipainos. Vinyylipainos myytiin nopeasti loppuun. Se oli vuoden 2017 Suomen myydyin vinyylialbumi. 

Julma H:n ja Sairas T:n yhteissalbumi *Kuollu kulma* julkaistiin 2.3.2018. Sen julkaisivat levy-yhtiöt 3rd Rail ja Playground Music Finland. 

Keväällä 2018 julkaistiin Mika Ahlforsin ohjaama "suomiräppielokuva" *Punasii päin*, joka kertoo muun muassa graffiteista ja syrjäytymisestä. Elokuvassa Julma H näytteli pääosaa (Mörssi & Ahlfors Films 2018). Elokuva oli ehdokkaana Jussi-palkinnon voittajaksi.  Julma H ilmoitti jäävänsä määrittelemättömäksi ajaksi lomalle 19.1.2019. 

### 2022– aaa ja Paratiisi SRJTNT Vol. 3

Juhannusyönä 2022 julkaistiin YouTubessa Julma Henrin uuden bändin aaa:n ensimmäinen videosingle Piruparat. Julma Henrin lisäksi aaa-bändiin kuuluvat muusikot Tes La Rok, Jani Lehtosaari (Impaled Nazarene), Pötsi (Päivän Leike) ja Moha. 8.10.2022 julkaistiin aaa-yhtyeen EP 'helltape'. Julma Henri: Aaa LP julkaistiin 16.12.2022.

15.9.2023 julkaistiin Julma Henri, Loasteeze ja Timo Pieni Huijaus: Aina (Remix), jossa kerrottiin syksyllä ilmestyvän SRJTNT VOL 3 levy. Albumin julkaisupäiväksi ilmoitettiin 22.12.23. mutta Paratiisi SRJTNT Vol. 3 albumi ilmestyi lopulta 26.1.24. Albumilta julkaistiin neljä singleä: Paa se biisi soimaan ft. Raappana, Kuningas, Rikosrekisteri 2 ft. Asa ja Valitset sä vielä mut ft. Ina Forsman.

Diskografia
-----------

|  |  |
| --- | --- |
| Julma Henri & Syrjäytyneet* *Al-Qaida Finland*  (2007)
* *SRJTNT vol. 1*  (2008, mixtape)
* *Psykoterapia*  (2010)

Henri & Kasperi & UNiVErSTaS* *Outo nauha*  (2009, w/UNiVErSTaS & Laineen Kasperi)

Julma Henri & RPK* *Kutsu EP*  (2010)
* *"HENRI"*  (2011)
* *Euro Crack EP*  (2012)

Julma Henri* *Radio Jihad... SRJTNT vol. 2*  (2011)
* *JULMA H*  (2015)
* *Kuka muu muka 2*  (2016)
* *Musta albumi*  (2016)
* *aaa*  (2022)

Eurocrack* *H U U M E*  (2013, w/ RPK)

Julma H & Sairas T* *Kuollu kulma*  (2018)
 | Musiikkivideot* Julma-Henri & Syrjäytyneet - *RikRek* (levyllä nimellä *240306*, mukana Asama, 2007)
* Ei videoita
* Julma-Henri & Syrjäytyneet - *Kipu* (2010)
* Julma-Henri & Syrjäytyneet - *Meitsi on matafaka* (Henri & UNiVErSTaS, 2009)
* Julma Henri & RPK - *Kutsu* (2010)
* Julma Henri & RPK - *Pala* (2011)
* Julma Henri - *Punainen* (mukana RPK, 2011)
* Julma Henri - *Radio Jihad* (2011)
* Julma Henri - *Kauppaan kauppaan* (2012)
* JLMA HNRI x RPK - *E.U.R.O.C.R.A.C.K.* (Julma-Henri & RPK, 2012)
* JUJU ft. Julma Henri - *Savuaa* (Juju mukana Julma-Henri, 2012)
* JLMA HNRI x RPK - *Pommi* (Julma-Henri & RPK, 2012)
* Eurocrack - *S P A C E D O U T* (Euro Crack, 2013)
* Eurocrack - *D O U P P I I D O U P P A A* (Euro Crack, 2013)
* Eurocrack - *K R Ä K K Ä K R Ä N K K Ä* (Euro Crack, 2013)
* Eurocrack - *O L E N I I N K U O L E T* (Euro Crack, 2013)
* JULMA H - $uomineito (JULMA H, 2015)
* JULMA H - FUCK MONOPOLY (JULMA H, 2015)
* JULMA H - Kuukauden Vege (JULMA H, 2015)
* JULMA H - Lähiö Lähiö (JULMA H, 2015)
* JULMA H - Evä ft. $YÖPÄ (JULMA H, 2015)
* JULMA H - Kuvittele (JULMA H, 2015)
* JULMA H - *Kuka Muu Muka 2* (2016)
* JULMA H - *Muista Syöttää Sudet* (Musta Albumi, 2016)
* JULMA H - *Se on menoo* (Musta Albumi, 2016)
* JULMA H - SPÄGÄÄ (2017)
* JULMA H - EI KOSKAAN KOTIIN (REMIX, 2017)
* aaa - piruparat (2022)
* aaa - Räkänokat kadul (2023)
 |

### Vierailijana

| **Artisti** | **Kappale** | **Albumilta** | **Muut vierailijat** | **Vuosi** |
| --- | --- | --- | --- | --- |
| Asa | "Pohjalla" | *Foetida-Pro Promo* |  | 2007 |
| Steen1 | "Teille kaikille" | *Nottinghamin paskasheriffi* |  | 2007 |
| Adebizi & Konna | "Huonoa seuraa" | *Korvia myöten EP* |  | 2008 |
| Polarsoul | "Voima" | *World Bump* | Asa | 2008 |
| Haittavaikutus | "Ei ikinä enää" | *SRJTNT vol. 1* |  | 2008 |
| Asa | "Rauhan murhaajat" | *Via Karelia* | Tommishock | 2009 |
| Aisti & Emeto | "Exitus" | *Exitus* |  | 2009 |
| Konna | "Rippituoli" | *Sei7semän* | Shaka, OG Ikonen, Adebizi, Jontti, Petos, Notkea Rotta, Aisti & Emeto | 2010 |
| Juju | "Vapaana" | *Mustavalkosta* |  | 2011 |
| Juju | "Painu vittuun" (piiloraita) | *Mustavalkosta* |  | 2011 |
| Steen1 | "Kukkii" (bonuskappale) | *Jedin paluu* |  | 2011 |
| Aztra | "Tuulen havinaa" | *Kadonneen aarteen metsästys* |  | 2012 |
| Eevil Stöö & Koksukoo | "Hiihtopipot pääs" | *Fuck Vivaldi* |  | 2012 |
| Asa | "Sairaus nimeltä viha" | *Foetida – Use Your Illusion III* | Jani Rhyi | 2012 |
| Juju | "Savuaa" | *Matkalla kadotukseen* |  | 2013 |
| Jontti | "Vastavallankaappaus pt.4" | *Rahastusäänite* | Petos, Mac Bueno & Asa | 2013 |
| Kube | "Marssi" | *Lentokonetila* | Mies Nimeltä Hevonen & Jontti | 2013 |
| DJ Polarsoul | "Voitonlaulu" | *Pilvilinna* | Raipati & Ameeba | 2013 |
| Adebizi & Pikkupiru | "Terapian tarpeessa" | *Näil mennää mitä on* | Konna | 2014 |
| Kube | "Huolissani" | *Flow* |  | 2014 |
| Aurora | "Eilisen aurinko (remix)" | TBA |  | 2014 |
| Nikke Ankara | "Pahoi poikii" | TBA |  | 2016 |
| Mäkki | "Takas" |  | Kube | 2016 |
| Evelina | "Fuulaa" | 24K |  | 2016 |
| FAM | "ESTTT" | Fyysisii |  | 2017 |
| FAM | "Pläänei" | Fyysisii |  | 2017 |

Lähteet
-------

* Julma H virallinen sivusto *julmah.com*.  24.5.2016.

* Saari, Taneli: Julma-Henri & Syrjäytyneet: Sivuun lakaistujen äänitorvi *Rokkizine*.  14.2.2008.
* Hietaneva, Panu: Julma Henrin maailma *HS Nyt-liite*.  22.2.2008.  Arkistoitu 8.7.2008.
* Mikkonen, Ilkka: Kasvoton soturi *Kaleva*.  30.5.2008.  Arkistoitu 18.1.2010.

### Viitteet

1. ↑  Ou­lu­lais­räp­pää­jät tekivät Al-Qaidaan viittaavan levyn. Kaleva 22.5.2007. Web Archive.
2. ↑  |YLE| Free Your Mind - Julma-Henri ja Ystävät *www.freeyourmind.fi-*. Web Archive.  Arkistoitu 15.2.2017. Viitattu 22.8.2022.
3. ↑  Spotify sensuroi suomalaisräppärin Al-Qaida-levyn *Helsingin Sanomat*.  3.5.2015. Viitattu 22.8.2022.
4. ↑  Vastakkainasettelun aika ei ole ohi – Julma-H:n Mustalla albumilla Suomi on musta *Soundi.fi*. Viitattu 27.11.2020.
5. ↑  Uudet suomalaiset musiikkivideot *City*. Viitattu 17.2.2019.
6. ↑  Suositut underground-nimet julkaisivat turhautuneisuudesta alkunsa saaneen yhteiskappaleen - Profeetat-kaksikon tuorein somepostaus tuntuu lähes vastaukselta *FUM.fi*.  Arkistoitu 18.2.2019. Viitattu 17.2.2019.
7. ↑  Ravintola Kerubi: Julma Henri - Srjtnt Kiertue *Ravintola Kerubi*. Viitattu 17.2.2019.
8. ↑  Haloo Helsinki oli viime vuoden myydyin albumi, Julma Henri vuoden myydyin vinyyli *Rumba*. Viitattu 27.11.2020.
9. ↑  Jukka Hätinen: Konjakkia ja kössiä – Julma H ja Sairas T varsin keskiluokkaisissa meiningeissä *Rumba.fi*. Viitattu 17.2.2019.
10. ↑  Jarkko Fräntilä: Julma H:n tähdittämä huume-elokuva Punasii päin katsottavissa nyt netissä *Rumba.fi*. Viitattu 17.2.2019.
11. ↑  Graffitien vastainen kampanja vaivaa yhä taiteilijoita tuoreessa kotimaisessa indie-elokuvassa *www.apu.fi*.  3.5.2018. Viitattu 17.2.2019.
12. ↑  JUSSI-PALKINNOT JAETAAN 73. KERRAN KEVÄÄLLÄ *Jussi-gaala*. Viitattu 27.11.2020.
13. ↑  Julma H Instagram *Instagram*. Viitattu 16.12.2020.
14. ↑  Ville Syväluoma: Julma Henri esittelee itsestään positiivisen puolen uudella levyllä – jatkoa sai samalla Rikosrekisteri-hittisingle *Klangi.fi*. Viitattu 1.2.2024.
15. ↑  Rap-artisti Julma H piruilee Cheekille - levynkansi täynnä huutavia paviaaneja *iltalehti.fi*. Viitattu 30.9.2016.

Aiheesta muualla
----------------

* Julma Henri Facebook-sivustolla
* Julma-Henrin haastattelu Redrum-187 -sivustolla 16.2.2011.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz
	+ 2

 |
|  |
| Henkilöt | 
* Yle

 |
|  |
| Muut | 
* Europeana

 |

 |